Hrivna

A **hrivnia** ou **hrivna** é a moeda de curso legal de Ucraína. Divídese en 100 kópeka (en ucraíno: копійка, *kópica*). En 1996 circulou xunto aos billetes de karbóvanets (en ucraíno: карбованець, *karbóvanets*, plural: карбованці, *karbóvantsi*) até que este foi totalmene substituído. O código ISO 4217 para esta unidade monetaria é **UAH**, e a súa abreviatura oficial **hrn** (грн). Porén, no ano 2004 o Banco Nacional de Ucraína obtivo a normalización dun símbolo novo, ₴, que en Unicode se escribe U+20B4.

## Etimoloxía 
O nome da divisa provén da antiga moeda utilizada na Rus de Kíiv no século XI. A palabra deriva da forma eslava *grivia*, que significa "crinas, cabelos". Pénsase que este termo facía referencia a algo de valor, normalmente fabricado en ouro ou prata, que se colocaba ao redor do colo. De feito, en idiomas como o búlgaro ou o serbio, *grivnia* significa "brazalete" ou "pulseira". Máis tarde a palabra empregouse para medir lingotes de ouro ou prata de certas características.

O termo en idioma ucraíno pronúnciase como *hryvnia* (гривня). Porén, moita xente o pronuncia en idioma ruso como "grivnia" (en idioma ruso Г equivale á nosa letra G). En cambio a transliteración a idiomas como o castelán, o catalán ou o francés do idioma oficial de Ucraína (ucraíno) da letra Г é H e non G, xa que cando en ucraíno se quere expresar a letra G úsase unha letra distinta, que está representada polo símbolo Ґ (г é distinto a ґ).

## Símbolo da grivnia 
80px|miniatura|Símbolo da grivnia.
O símbolo da divisa deriva da letra G do alfabeto cirílico (Г) na súa versión minúscula e cursiva: *г*.

Componse da letra cun duplo trazo horizontal, que simboliza a estabilidade, parecido ao utilizado noutras divisas, como no ien (¥) ou o euro (€).

O símbolo da hrivna, que aínda non se visualiza en todos os buscadores, propúxose en 2003 a través dunha votación popular organizada polo Banco Nacional de Ucraína e, en marzo de 2004, implantouse.

Tan pronto como o símbolo foi anunciado ao público, propúxose a súa codificación en Unicode 4.1, a cal se implantou en 2005 (U+20B4).

## Historia 
miniatura|350px|Unha grivnia altomedieval(aproximadamente 200 g de prata).
No século XI utilizouse unha moeda chamada "grivnia" na Rus de Kíiv. Iván Kuzmin Kondrátiev (1870&nbsp;–&nbsp;1904) no libro "Remota antigüidade de Moscova" escribe:

Porén, segundo a Grande Enciclopedia Soviética, a grivnia se cortaba pola metade e a cada metade se denominaba rublo.

En 1917, tras a proclamación da República Popular de Ucraína introduciuse unha nova moeda para substituír o rublo chamada *grivnia*.

A grivnia substituíu os karbóvanets en setembro de 1996 debido á hiperinflación que sufriu Ucraína tras a caída da URSS en 1990. A taxa de troco fixouse en 100.000 UAK = 1 grivnia.

Porén, a introdución da grivnia mantívose en segredo. Finalmente, introduciuse de acordo ao decreto asinado polo Presidente de Ucraína o 26 de agosto de 1996 e publicado o 29 de agosto. Durante o período de transición, entre o 2 e o 16 de setembro, a grivnia e o karbóvanets circularon xuntos, aínda que os comerciantes estaban obrigados a dar o cambio en grivnais. Todas as contas bancarias convertéronse a grivnias automaticamente. Durante este período de transición, o 97 % dos billetes con denominacións en karbovánets deixaron de circular, e durante os primeiros cinco días da reforma monetaria, xa o 56 %. Despois do 16 de setembro só podían cambiarse os karbóvanets a grivnas nos bancos.

A grivnia introduciuse cando o que sería despois presidente do país Viktor Yushchenko ostentaba o cargo de gobernador do Banco Nacional de Ucraína. Porén, todos os billetes levaban a sinatura do anterior gobernador, Vadym Hetman, quen deixou o cargo en 1993. Isto debeuse a que os primeiros billetes denominados en grivnias imprimíranse a comezos de 1992 a cargo da *Canadian Bank Note Company*, pero decidiise pospoñer a súa circulación até controlar os niveis de hiperinflación.

Inicialmente, a taxa de troco era de 1 UAH = 1 USD. Tras da crise financeira rusa de 1998, a moeda devaluose até 5,60 UAH por dólar en febreiro de 2000. Máis tarde, o troco mantívose relativamente estábel, ao redor de 5,40 UAH por dólar desde o 21 de abril de 2005 até o 21 de maio de 2008. A mediados de outubro de 2008 a grivnia devaluouse un 38,40 %, pasando de 4,85 UAH por dólar o 23 de setembro de 2008 a 7,88 UAH por dólar o 19 de decembro de 2008.

## Moedas 
miniatura|centro|700px|Todas as moedas ucraínas.

As primeiras cuñaxes da grivnia realizáronse en 1992 para a creación dunha nova moeda, pero non se introduciron até 1996, cando se controlou un pouco a inflación que sufría o país.

As primeiras moedas cuñáronse na *Luhansk Cartridge Factory* e na *Zecca dello Stato* italiana.

As características das moedas en circulación detallánse na seguiente táboa.

## Billetes 
En 1996, púxose en circulación a primeira serie de billetes denominados en grivnias a cargo do Banco Nacional de Ucraína. Están datados en 1992 e as súas denominacións son de 1, 2, 5, 10 e 20 grivnias. Os billetes de 1 grivnia imprimíronse na *Canadian Bank Note Company* en 1992, e os demais dous anos máis tarde. Porén, até a introdución da grivnia en 1996 os billetes permaneceron almacenados no Canadá. Existen denominacións de 50 e 100 grivnais da primeira serie, aínda que nunca chegaron a circular.

En 1996 tamén se introduciu unha segunda serie composta por denominacións de 1, 50 e 100 grivnias, datados en 1994. Os billetes foron encargados á compañía británica *De La Rue*. Desde a creación da ceca ucraína en 1994 en colaboración coa imprenta *De La Rue*, todos os billetes imprimíronse en Ucraína. Máis tarde, engadiuse un billete de 200 grivnias en 2001.

A terceira serie chegaría en 2006, e está composta por denominacións de 1 a 500 grivnias. Todos os billetes emitidos continúan sendo de curso legal, pero en 2008 xa era raro encontrar algún billete das primeiras series.

## Notas 
## Véxase tamén 
### Bibliografía 
* Krause, Chester L. e Clifford Mishler (2008): *Standard Catalog of World Coins: (1901–2008)*. Krause Publications. ISBN 978-0-89689-713-7.
* Pick, Albert (2009): *Standard Catalog of World Paper Money, Modern Issues, 1961-Present*. Colin R. Bruce II & Neil Shafer (editors). Krause Publications. ISBN 0-87341-207-9.

### Outros artigos 
* Karbóvanets ucraíno
* Rublo soviético

### Ligazóns externas 
* Banco Nacional de Ucraína 

## Notas